**A 2022. február 24-ei Közgyűlés nyilvános ülés határozatai**

**35/2022. (II. 24.) Kgy. számú határozat**

A Közgyűlés elhatározza, hogy a zárt ülés napirendje utolsó pontjaként tárgyalja a „Javaslat összeférhetetlenségi indítvány kivizsgálására” című sürgősségi indítványt.

**Felelős:** Dr. Nemény András polgármester

**Határidő:** azonnal

**36/2022. (II. 24.) Kgy. számú határozat**

A Közgyűlés a 2022. február 24-ei ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./ Javaslat Szombathely Megyei Jogú Város Önkormányzata 2022. évi költségvetéséről szóló önkormányzati rendeletének megalkotására és a kapcsolódó döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

**Meghívott:** Gáspárné Farkas Ágota könyvvizsgáló

**3./ Tájékoztató a 2014-2019 közötti időszakot érintő egyes projektekről**

**Előadók:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. László Győző alpolgármester

**4./ Javaslat a 2022. évi vagyongazdálkodási koncepció elfogadására**

**Előadók:** Dr. Nemény András polgármester

Dr. Horváth Attila alpolgármester

**5./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**Előadók:** Dr. Nemény András polgármester

Horváth Soma alpolgármester

**Meghívottak:** Dr. Németh Gábor, a SZOVA Zrt. vezérigazgatója

Izer Gábor, a SZOMPARK Kft. ügyvezető igazgatója

**6./ Javaslat a településkép védelméről szóló 26/2017. (XII.20.) önkormányzati rendelet módosítására**

**Előadók:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

**7./ Tájékoztató a lejárt határidejű közgyűlési határozatok végrehajtásáról**

**Előadó:** Dr. Károlyi Ákos jegyző

**8./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

**Előadó:** Dr. Károlyi Ákos jegyző

**9./ Javaslat szavazatszámláló bizottsági tagok megválasztására**

**Előadó:** Dr. Károlyi Ákos jegyző, a Vas 01. OEVK Választási Iroda vezetője

**Ii.**

**ZÁRT ÜLÉS**

**10./ Javaslat szavazatszámláló bizottsági tagok megválasztására**

**Előadó:** Dr. Károlyi Ákos jegyző, a Vas 01. OEVK Választási Iroda vezetője

**11./ Javaslat önkormányzati kitüntetések adományozására**

**Előadók:** Dr. Nemény Andráspolgármester

Dr. László Győzőalpolgármester

Horváth Soma alpolgármester

**12./ Javaslat összeférhetetlenségi indítvány kivizsgálására** (Sürgősségi indítvány)

**Előadó:** Bokányi Adrienn, a Gazdasági és Jogi Bizottság elnöke

**Felelős:** Dr. Nemény András polgármester

**Határidő:** azonnal

***i.***

***NYILVÁNOS ÜLÉS***

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**37/2022. (II. 24.) Kgy. sz. határozat**

A Közgyűlés felkéri a Markusovszky Egyetemi Oktatókórház főigazgatóját, vizsgálja meg, milyen lehetőség van a kórházhoz tartozó területeken, saját tulajdonú ingatlanán további parkolóhelyek kialakítására. A Közgyűlés kéri továbbá a főigazgatót, nyissa meg a kórház Paragvári utcai bejáratát a kórház látogatói számára.

**Felelős:** Dr. Nemény András polgármester

Dr. László Győző alpolgármester

(A végrehajtás előkésztéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**38/2022. (II. 24.) Kgy. sz. határozat**

A Közgyűlés kinyilvánítja, hogy a jövőben is saját fenntartásában kívánja működtetni a bölcsődéket, óvodákat. A Közgyűlés kinyilvánítja azt a szándékát is, hogy amennyiben a központi jogszabályok lehetőséget teremtenek rá, úgy a jövőben az iskolák fenntartását és működtetését vissza kívánja venni.

**Felelős:** Dr. Nemény András polgármester

Dr. László Győző alpolgármester

(A végrehajtás előkésztéséért:

Vinczéné Dr. Menyhárt Mária, a az Egészségügyi és Közszolgálati Osztály vezetője)

**Határidő:** azonnal

**39/2022. (II. 24.) Kgy. sz. határozat**

Szombathely Megyei Jogú Város Önkormányzata szolidaritását fejezi ki Szombathely testvérvárosa, Ungvár irányába, figyelemmel a kialakult háborús helyzetre. Szombathely Megyei Jogú Város Önkormányzata felajánlja humanitárius segítségét Ungvár testvérvárosa számára, és felhatalmazza a polgármestert, hogy fentiekről az ungvári városvezetést tájékoztassa, az esetleges kérésnek megfelelően a szükséges intézkedéseket megtegye.

**Felelős:** Dr. Nemény András polgármester

Szuhai Viktor tanácsnok

(a végrehajtás előkészítéséért:

dr. Kovács Előd, a Polgármesteri Kabinet vezetője)

**Határidő:** azonnal

**40/2022. (II. 24.) Kgy. sz. határozat**

1. A Közgyűlés megismerte a Vasi Ingatlanfejlesztő Zrt. ajánlatát a volt városi strand területén lévő, 2689/4. helyrajzi számú, kivett beépítetlen terület megnevezésű, 4.464 m2 alapterületű ingatlan önkormányzati tulajdonba kerülése tekintetében.

2. Az ajánlatban írtak és az ügyben - többek között a város országgyűlési képviselőjével - történt egyeztetések alapján a Közgyűlés felkéri a polgármestert a terület visszavásárlására vonatkozó szerződéstervezet mielőbbi kidolgozására, és annak Közgyűlés elé terjesztésére.

3. A Közgyűlés felkéri a polgármestert, hogy az 1. pont szerinti ajánlatról és a Közgyűlés döntéséről az országgyűlési képviselőt tájékoztassa. A Közgyűlés kéri a város országgyűlési képviselőjét, hogy az 1. pont szerinti ajánlatban foglaltaknak megfelelően az ügylet létrejöttéhez (az ingatlan visszavásárlásához és a parkolók megépítéséhez) szükséges központi költségvetési forrás Szombathely Megyei Jogú Város Önkormányzata számára történő biztosítása érdekében járjon el, tekintettel arra, hogy a visszavásárláshoz és a parkolók létesítéséhez az Önkormányzat saját forrást nem tud biztosítani.

**Felelősök:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 1. és 3. pontok vonatkozásában: azonnal

2. pont vonatkozásában: 2022. március 31.

**I.**

**41/2022. (II. 24.) Kgy. sz. határozat**

Szombathely Megyei Jogú Város Önkormányzatának Közgyűlése a polgármester 2022. évi szabadságtervét jóváhagyja.

**Felelős:** Dr. Nemény András polgármester

(a végrehajtás előkészítéséért:

dr. Kovács Előd, a Polgármesteri Kabinet vezetője)

**Határidő:** azonnal

**II.**

**42/2022. (II.24.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján hozzájárul, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban az előterjesztés melléklete szerinti helyszínrajzon feltüntetett területen megvalósítsa.
2. A Közgyűlés a nyertes pályázóknak megfontolásra javasolja az előterjesztés mellékletét képező szakvéleményben megfogalmazott javaslatok figyelembevételét.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**III.**

**43/2022. (II.24.) Kgy. sz. határozat**

A Közgyűlés egyetért azzal, hogy a Szent Márton-kártyával igénybe vehető kedvezmények nyújtására az Agora Szombathelyi Kulturális Központ helyett 2022. január 1. napjától az Agora Savaria Kulturális és Médiaközpont Nkft. jogosult.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Savaria Kulturális és Médiaközpont Nkft. ügyvezetője)

**Határidő**: azonnal

**IV.**

**44/2022. (II.24.) Kgy. sz. határozat**

1. A Közgyűlés a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése alapján, figyelembe véve a Kulturális, Oktatási és Civil Bizottság javaslatát

* az AGORA Savaria Kulturális és Médiaközpont Nonprofit Kft. szolgáltatási tervét az előterjesztés 1. számú melléklete,
* a Gyöngyöshermán-Szentkirályi Polgári Kör szolgáltatási tervét az előterjesztés 2. számú melléklete,
* a Herényi Kulturális és Sportegyesület szolgáltatási tervét az előterjesztés 3. számú melléklete,
* a Vas Megyei Tudományos Ismeretterjesztő Egyesület szolgáltatási tervét az előterjesztés 4. számú melléklete,
* a Zanati Kulturális Egyesület szolgáltatási tervét az előterjesztés 5. számú melléklete szerinti tartalommal jóváhagyja.

2. A Közgyűlés felkéri a feladatellátókat, hogy a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése értelmében az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon tegyék közzé a fenntartói jóváhagyást követő 15 napon belül.

**Felelősök:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Horváth Zoltán, az AGORA Savaria Kulturális és Médiaközpont Nonprofit Kft. ügyvezetője,

Hegedüs Éva, a Gyöngyöshermán-Szentkirályi Polgári Kör elnöke,

Szekér Tamás, a Herényi Kulturális és Sportegyesület elnöke,

Dr. Szabó M. Gyula, a Vas Megyei Tudományos Ismeretterjesztő Egyesület elnöke,

Dr. Pál Ferenc, a Zanati Kulturális Egyesület elnöke,

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2022. március 11. (2. pont vonatkozásában)

**V.**

**45/2022.(II.24.) Kgy. sz. határozat**

1. A Közgyűlés az államháztartási törvény végrehajtásáról szóló 368/2011. (XII.31.) Korm. rendelet 9. § (5a) bekezdése alapján a Szombathelyi Köznevelési GAMESZ és az óvodák közötti munkamegosztási megállapodás tervezetét az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert a munkamegosztási megállapodások aláírására.
3. A Közgyűlés felkéri az intézmények vezetőit, hogy a megállapodással érintett szabályzatok elkészítéséről, illetve módosításáról gondoskodjanak.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Imréné Erényi Katalin, a Szombathelyi Köznevelési GAMESZ igazgatója, Önkormányzati fenntartású Óvodák vezetői/

**Határidő:** azonnal (az 1. pont vonatkozásában)

2022. március 15. (a 2. pont vonatkozásában)

2022. május 31. (a 3. pont vonatkozásában)

**VI.**

**46/2022. (II. 24.) Kgy. számú határozat**

1. Szombathely Megyei Jogú Város Közgyűlése a „Tehetségbarát Önkormányzati Díj 2022” elnevezésű felhívásra történt pályázat benyújtásáról szóló tájékoztatást tudomásul veszi.
2. A Közgyűlés felhatalmazza a Polgármestert, hogy nyertes pályázat esetén a támogatási szerződést aláírja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal

**VII.**

**47/2022. (II.24.) Kgy. sz. határozat**

A Közgyűlés hozzájárul az Aptiv Services Hungary Kft. és az Önkormányzat közötti, a 3 új helyszínen kiépítendő okos zebra finanszírozására vonatkozó „Támogatási szerződés megkötéséhez.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője)

Stéger Gábor, a Közgazdasági és Adó Osztály vezetője

**Határidő:** azonnal

**VIII/A**

**48/2022. (II.24.) Kgy. számú határozat**

1. Szombathely Megyei Jogú Város Közgyűlése elvi döntést hoz arról, hogy a 3. pontban foglalt feltételek teljesülését követően a Gyöngyösparti sétányt Wagner András sétánynak kívánja átnevezni.
2. A Közgyűlés felkéri az elnevezést kezdeményező Dr. Czeglédy Csaba városi képviselőt, hogy az elnevezéssel érintett lakókat és cégeket a Közgyűlés elvi döntéséről tájékoztassa, velük a szükséges egyeztetéseket lefolytassa.
3. A Közgyűlés felkéri a polgármestert, hogy Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a szükséges egyeztetések lefolytatását követően – a választási eljárásról szóló 2013. évi XXXVI. törvény 79. § (2) bekezdésében foglaltak figyelembe vételével – az 1. pont szerinti elnevezésről való végleges döntés meghozatala érdekében az erre vonatkozó javaslatot terjessze ismételten a Közgyűlés elé.

**Felelős:** Dr. Nemény András polgármester

Dr. László Győző alpolgármester

Horváth Soma alpolgármester

Dr. Czeglédy Csaba városi képviselő

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** 1-2. azonnal

3. 2022. május havi közgyűlés

**VIII/B**

**49/2022. (II.24.) Kgy. számú határozat**

1. Szombathely Megyei Jogú Város Közgyűlése elvi döntést hoz arról, hogy a 3. pontban foglalt feltételek teljesülését követően a 6349/3 hrsz-ú ingatlant Göncz Árpád térnek kívánja elnevezni.
2. A Közgyűlés felkéri az elnevezést kezdeményező Dr. Czeglédy Csaba városi képviselőt, hogy a Göncz Árpád Alapítvánnyal szükséges egyeztetéseket lefolytassa.
3. A Közgyűlés felkéri a polgármestert, hogy Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében az egyeztetések lefolytatását követően – a választási eljárásról szóló 2013. évi XXXVI. törvény 79. § (2) bekezdésében foglaltak figyelembe vételével – az 1. pont szerinti elnevezésről való végleges döntés meghozatala érdekében az erre vonatkozó javaslatot terjessze ismételten a Közgyűlés elé.

**Felelős:** Dr. Nemény András polgármester

Dr. László Győző alpolgármester

Horváth Soma alpolgármester

Dr. Czeglédy Csaba városi képviselő

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** 1-2. azonnal

3. az egyeztetések lefolytatását követő Közgyűlés

**IX.**

**50/2022. (II.24.) Kgy. számú határozat**

**Igazgatási szünet elrendelése**

1./ A Közgyűlés Szombathely Megyei Jogú Város Polgármesteri Hivatalában 2022. december 23. 12.00 órától 2022. december 30. napjáig a Kttv. 232. § (3) bekezdése alapján igazgatási szünetet rendel el azzal, hogy az igazgatási szünet nem vonatkozik az anyakönyvi igazgatásra, az adóigazgatásra és a szociális igazgatásra, továbbá a Hatósági Osztály Közterület-felügyelet szervezeti egység azon munkatársaira, akik közterület-felügyelői munkát látnak el.

2./ A Közgyűlés felkéri a jegyzőt, hogy gondoskodjon az igazgatási szünettel kapcsolatos intézkedések lakosság felé történő közléséről, továbbá a szükséges munkáltatói intézkedések előkészítéséről.

**Felelős:** Dr. Nemény András polgármester

Dr. Károlyi Ákos jegyző

/a végrehajtásért:

Nagyné Dr. Gats Andrea, a Jogi és Képviselői Osztály vezetője,

Desits Zoltán, az Informatikai Iroda vezetője/

**Határidő:** 2022. december 23.

**X.**

**51/2022. (II.24.) Kgy. számú határozat**

Szombathely Megyei Jogú Város Közgyűlése a Zanati Kulturális Egyesülettel a szombathelyi 14712/1 hrsz-ú ingatlanra kötött használatba adási megállapodást 2022. március 1. napjától az alábbiak szerint módosítja:

* A használatba-adási megállapodás 10. pontja kiegészül azzal, hogy a Használó az Áfonya, Eper, Fenyő és Korpás utcai Úttársaság részére alkalomszerűen, térítésmentesen átengedheti az ingatlan használatát.

A Közgyűlés felhatalmazza a polgármestert, hogy a használatba-adási megállapodásnak a határozatban foglaltak szerinti módosítását aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő**: 2022. február 28.

**XI.**

**52/2022. (II. 24.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Mesebolt Bábszínház létszámelőirányzata - önkormányzati többletforrás biztosítása nélkül - 2022. március 1. napjától 2022. december 31. napjáig 0,5 státusszal emelkedjen.

2. A Közgyűlés felkéri a Mesebolt Bábszínház igazgatóját, hogy a döntést követően szükséges munkáltatói és egyéb intézkedéseket tegye meg.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Géza, a Mesebolt Bábszínház igazgatója,

Vigné Horváth Ilona, a Szombathelyi Egészségügyi és Kulturális Intézmények Ellátó Szervezetének igazgatója)

**Határidő**: azonnal

***Kiegészítő beszámoló határozatai:***

**I.**

**53/2022. (II.24.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján – **engedélyezi**, hogy a Student Comfort Sport Kft. (cégjegyzékszám: 18-09-111760; székhelye: 9700 Szombathely, Honvéd tér 1.) a Szombathely városnevet Szombathelyi Kézilabda Klub és Akadémia Sport Kft. formában használhassa a társaság fennállásának időtartama alatt.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**II/A.**

**54/2022. (II. 24.) Kgy. sz. határozat**

Szombathely Megyei Jogú Város Közgyűlése a Gothard-kastély állagmegóvására kapott támogatás felhasználásával kapcsolatban tett lépésekről szóló beszámolót megismerte, azt elfogadja.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**II/B.**

**55/2022. (II. 24.) Kgy. sz. határozat**

Szombathely Megyei Jogú Város Közgyűlése egyetért azzal, hogy a „Multifunkcionális városi közszolgáltatási telephely Szombathely-Sárdi ér út” elnevezésű projekt megvalósítási határideje 2023. december 31. dátumra módosuljon, egyúttal felhatalmazza a polgármestert a Támogatói Okirat módosításának kezdeményezésére.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**III.**

**56/2022. (II.24.) Kgy. számú határozat**

A Közgyűlés a Zanati kerékpárút és a Brenner villával kapcsolatos bírósági eljárásokról szóló tájékoztatót tudomásul veszi.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal

**IV.**

**57/2022. (II. 24.) Kgy. sz. határozat**

Szombathely Megyei Jogú Város Közgyűlése egyetért azzal, hogy Szombathely Megyei Jogú Város Önkormányzata a „Claudius” Ipari és Innovációs Park címet a SZOVA Nonprofit Zrt.-től átvegye, továbbá felhatalmazza a polgármestert és a címviselő SZOVA Nonprofit Zrt. vezérigazgatóját, hogy a tudományos és innovációs, a technológiai és az ipari parkokról szóló 799/2021. (XII.28.) Korm.rendelet előírásai szerint a cím átadása-átvétele tárgyában eljárjon és közös kérelmet nyújtson be az Innovációs és Technológiai Minisztériumhoz.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**V.**

**58/2022. (II. 24.) Kgy. sz. határozat**

A Közgyűlés az „Uniós ügyekkel foglalkozó regionális és helyi önkormányzati képviselők európai hálózatáról” szóló tájékoztatót megismerte, és Szombathely Megyei Jogú Város Önkormányzatának a szervezetben történő képviseletére Németh Ákos városi képviselőt jelöli ki.

**Felelős:** Dr. Nemény András polgármester

/A végrehajtás előkészítéséért:

Dr. Kovács Előd, a Polgármesteri Kabinet vezetője/

**Határidő:** azonnal

**59/2022. (II. 24.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Javaslat Szombathely Megyei Jogú Város Önkormányzata 2022. évi költségvetéséről szóló önkormányzati rendeletének megalkotására és a kapcsolódó döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

*Dr. Károlyi Ákos jegyző*

***Meghívott:*** *Gáspárné Farkas Ágota könyvvizsgáló*

Szombathely Megyei Jogú Város Önkormányzata Közgyűlésének

**……../2022. (..……..) önkormányzati rendelete az önkormányzat**

**2022. évi költségvetéséről**

**Szombathely Megyei Jogú Város Önkormányzata Közgyűlésének**

**….../2022. (……….) önkormányzati rendelete**

**a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról**

**I.**

**60/2022. (II. 24.) Kgy. sz. határozat**

Szombathely Megyei Jogú Város Önkormányzata saját bevételeinek és az adósságot keletkeztető ügyleteiből eredő fizetési kötelezettségeinek a 2022. évi költségvetési évet, és az azt követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| ezer Ft-ban |  | **2022.** | **2023.** | **2024.** | **2025.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** |
| Helyi adók | 1. | 9.449.000 | 9.749.000 | 10.049.000 | 10.349.000 |
| Tulajdonosi bevételek | 2. |  |  |  |  |
| Díjak, pótlékok, bírságok, települési adók | 3. | 11.000 | 11.000 | 11.000 | 11.000 |
| Immateriális javak, ingatlanok, és egyéb tárgyi eszközök értékesítése | 4. | 477.290 | 1.000.000 |  |  |
| Részesedések értékesítése és részesedések megszűnéséhez kapcsolódó bevételek | 5. |  |  |  |  |
| Privatizációból származó bevételek | 6. |  |  |  |  |
| Garancia- és kezességvállalásból származó megtérülések | 7. |  |  |  |  |
| **Saját bevételek (01+... +07)** | 8. | **9.937.290** | **10.760.000** | **10.060.000** | **10.360.000** |
| **Saját bevételek (08. sor) 50%-a** | 9. | **4.968.645** | **5.380.000** | **5.030.000** | **5.180.000** |
| **Előző év(ek)ben keletkezett fizetési kötelezettség (11+...+18)** | 10. | **186.750** | **185.950** | **185.150** | **184.350** |
| Hitelből eredő fizetési kötelezettség | 11. |  |  |  |  |
| Kölcsönből eredő fizetési kötelezettség | 12. |  |  |  |  |
| Hitelviszonyt megtestesítő értékpapírból eredő fizetési kötelezettség | 13. |  |  |  |  |
| Adott váltóból eredő fizetési kötelezettség | 14. |  |  |  |  |
| Pénzügyi lízingből eredő fizetési kötelezettség | 15. | 186.750 | 185.950 | 185.150 | 184.350 |
| Halasztott fizetés, részletfizetés fizetési kötelezettsége | 16. |  |  |  |  |
| Szerződésben kikötött visszavásárlási kötelezettség | 17. |  |  |  |  |
| Kezesség-, és garanciavállalásból eredő fizetési kötelezettség | 18. |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+...+27)** | 19. | **0** | **0** | **0** | **0** |
| Hitelből eredő fizetési kötelezettség | 20. |  |  |  |  |
| Kölcsönből eredő fizetési kötelezettség | 21. |  |  |  |  |
| Hitelviszonyt megtestesítő értékpapírból eredő fizetési kötelezettség | 22. |  |  |  |  |
| Adott váltóból eredő fizetési kötelezettség | 23. |  |  |  |  |
| Pénzügyi lízingből eredő fizetési kötelezettség | 24. |  |  |  |  |
| Halasztott fizetés, részletfizetés fizetési kötelezettsége | 25. |  |  |  |  |
| Szerződésben kikötött visszavásárlási kötelezettség | 26. |  |  |  |  |
| Kezesség-, és garanciavállalásból eredő fizetési kötelezettség | 27. |  |  |  |  |
| **Fizetési kötelezettség összesen (10+19)** | 28. | **186.750** | **185.950** | **185.150** | **184.350** |
| **Fizetési kötelezettséggel csökkentett saját bevétel (09-28)** | 29. | **4.781.895** | **5.194.050** | **4.844.850** | **4.995.650** |

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2022. évi költségvetési rendelet elfogadása

**II.**

**61/2022. (II. 24.) Kgy. sz. határozat**

A Közgyűlés a 2023. évi várható költségvetési helyzettel kapcsolatos, előterjesztésben szereplő tájékoztatást megismerte, azt tudomásul vette.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2023. évi költségvetési rendelet megalkotása

**III.**

**62/2022. (II. 24.) Kgy. sz. határozat**

Szombathely Megyei Jogú Város Közgyűlése a COOL-CE projektben való részvételről szóló előterjesztést megtárgyalta, és utólag egyetért azzal, hogy az Önkormányzat abban részt vegyen. A Közgyűlés a pályázathoz szükséges önerőt – nyertes pályázat esetén – az Önkormányzat 2022. évi költségvetésében biztosítja. A Közgyűlés a támogatási kérelem benyújtásához szükséges intézkedések megtételével visszamenőleg egyetért.

**Felelős:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

***3./ Tájékoztató a 2014-2019 közötti időszakot érintő egyes projektekről***

***Előadók:*** *Dr. Nemény András polgármester*

*Dr. Horváth Attila alpolgármester*

*Horváth Soma alpolgármester*

*Dr. László Győző alpolgármester*

**63/2022. (II.24.) Kgy. számú határozat**

1. Szombathely Megyei Jogú Város Közgyűlése a 2014-2019. közötti időszakot érintő egyes projektekről szóló tájékoztatót tudomásul veszi.
2. A Közgyűlés felkéri az előterjesztőt, hogy készüljön az előterjesztéssel érintett projektekről bővebb tájékoztató, amely bemutatja az egyes projektek műszaki tartalmának és költségeinek módosulását is.

**A végrehajtásért felelős:**

Dr. Nemény András polgármester

Dr. Horváth Attila alpolgármester

(A végrehajtásért felelős:

Kalmár Ervin, a Városüzemeltetési Osztály vezetője)

**Határidő:** 1. pont: azonnal

2. pont: 2022. június 30.

***4./ Javaslat a 2022. évi vagyongazdálkodási koncepció elfogadására***

***Előadók:*** *Dr. Nemény András polgármester*

*Dr. Horváth Attila alpolgármester*

**64/2022. (II.24.) Kgy. számú határozat**

Szombathely Megyei Jogú Város Közgyűlése a 2022. évi vagyongazdálkodási koncepciót az előterjesztés és mellékletei szerint elfogadja, azzal, hogy a garázsok tekintetében kiírásra kerülő pályázati felhívásokat – a közgyűlési vitában elhangzott szempontokra is figyelemmel - a Gazdasági és Jogi Bizottság hagyja jóvá.

A Közgyűlés felkéri a polgármestert a vagyonkoncepcióban foglaltak végrehajtására azzal, hogy az értékesítésre jelölt ingatlanok hasznosítására vonatkozó részletes pályázati felhívásokat terjessze a vagyonrendelet szerinti tulajdonosi joggyakorló elé.

**A végrehajtásért felelős:**

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

***5./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára***

***Előadók:*** *Dr. Nemény András polgármester*

*Horváth Soma alpolgármester*

***Meghívottak:*** *Dr. Németh Gábor, a SZOVA Zrt. vezérigazgatója*

*Izer Gábor, a SZOMPARK Kft. ügyvezető igazgatója*

**I.**

**65/2022. (II.24.) Kgy. számú határozat**

1./ Szombathely Megyei Jogú Város Közgyűlése a 42/2019.(III.13.) Kgy. számú határozattal elfogadott, 2023. december 31-ig hatályos, a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó vállalkozási szerződés módosítását az előterjesztés ülésen kiosztott 1. számú melléklete szerinti tartalommal elfogadja.

2./ A Közgyűlés felhatalmazza a polgármestert a szerződés módosításának aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adóosztály vezetője

Izer Gábor, a Szombathelyi Parkfenntartási Kft. ügyvezetője)

**Határidő:** azonnal /az 1. pont vonatkozásában/

2022. március 15. /a 2. pont vonatkozásában/

**II.**

**66/2022. (II.24.) Kgy. számú határozat**

1./Szombathely Megyei Jogú Város Közgyűlése megtárgyalta a SZOVA Nonprofit Zrt.-nek az önkormányzati vállalatok szervezeti-irányítási struktúrájának átalakítására vonatkozó javaslatát. A Közgyűlés kinyilvánítja szándékát, hogy a városüzemeltetési feladatokat ellátó, kizárólagos önkormányzati tulajdonú gazdasági társaságokat a jövőben holding szervezeti formában kívánja működtetni.

2./ A Közgyűlés felkéri a polgármestert, hogy vizsgálja meg a Szombathelyi Parkfenntartási Kft., a Szombathelyi Sportközpont és Sportiskola Nonprofit Kft. és a Vas Megyei Temetkezési Kft. önkormányzati üzletrészének SZOVA Nonprofit Zrt.-be történő apportálásának lehetőségét, és amennyiben az apportálásnak jogi akadálya nincs, az erre vonatkozó javaslatát terjessze a Közgyűlés elé.

3./ A Közgyűlés felkéri a SZOVA Nonprofit Zrt. vezérigazgatóját, hogy az előterjesztés tartalmának megfelelően dolgozza ki részletesen a holding és a törzsház, valamint a SZOVA Nonprofit Zrt. módosított szervezeti felépítését, tegyen javaslatot a holding létrehozásához szükséges további döntések meghozatalára és a SZOVA Nonprofit Zrt. Szervezeti és Működési Szabályzatának módosítására az új szervezeti felépítésnek megfelelően.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** 1. pont: azonnal

2. -3. pont: a Közgyűlés márciusi ülése

**III.**

**67/2022. (II.24.) Kgy. számú határozat**

Szombathely Megyei Jogú Város Közgyűlése javasolja a társaság taggyűlésének, hogy a SZOVA Szállodaüzemeltető Kft. könyvvizsgálójának – az ügyvezetés felügyelőbizottság egyetértésével tett javaslata alapján – a DIALÓG Plusz Audit Könyvvizsgáló Kft-t (1137 Budapest, Katona József u. 14. cg.: 01-09-468528, MKVK: 000088, könyvvizsgálatért személyében felelős: Gáspárné Farkas Ágota bejegyzett könyvvizsgáló, MKVK: 002289) válassza meg 2022. május 1. napjától 2025. április 30. napjáig terjedő határozott időtartamra 30.000,- Ft + ÁFA/hónap díjazás ellenében.

A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Szállodaüzemeltető Kft. taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Dr. Németh Gábor, a társaság ügyvezetője)

**Határidő:** a társaság taggyűlése

**IV.**

**68/2022. (II.24.) Kgy. számú határozat**

Szombathely Megyei Jogú Város Közgyűlése javasolja a társaság taggyűlésének, hogy a SZOVA Szállodaüzemeltető Kft. felügyelőbizottsági tagjának – az ügyvezetés felügyelőbizottság egyetértésével tett javaslata alapján – Klemm Balázst válassza meg 2024. november 30. napjáig.

A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Szállodaüzemeltető Kft. taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Dr. Németh Gábor, a társaság ügyvezetője)

**Határidő:** a társaság taggyűlése

**V.**

**69/2022. (II.24.) Kgy. számú határozat**

A Közgyűlés hozzájárul ahhoz, hogy a SZOVA Nonprofit Zrt. a számviteli nyilvántartásából behajthatatlanság címén 3.224.473 Ft tőke követelést leírjon a 2021. december 31-i állapot szerint.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VI.**

**70/2022. (II.24.) Kgy. számú határozat**

Szombathely Megyei Jogú Város Közgyűlése a SZOVA Nonprofit Zrt. tulajdonát képező Szombathely, Körtés u. 9. szám alatti, 12606/14 helyrajzi számú ingatlanra vonatkozóan a SZOVA Nonprofit Zrt. mint eladó, valamint a Matta6 Gép Kft., mint vevő közötti ingatlan adásvételi szerződést az előterjesztés 4. számú mellékletét képező tartalommal jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**VII.**

**71/2022. (II.24.) Kgy. számú határozat**

Szombathely Megyei Jogú Város Közgyűlése a SZOVA Nonprofit Zrt. tulajdonát képező Szombathely, Körtés u. 2. szám alatti, 12607/9 helyrajzi számú ingatlanra vonatkozóan a SZOVA Nonprofit Zrt. mint eladó, valamint a MAZA Ingatlan Kft., mint vevő közötti ingatlan adásvételi szerződést az előterjesztés 5. számú mellékletét képező tartalommal jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

***6./ Javaslat a településkép védelméről szóló 26/2017. (XII.20.) önkormányzati rendelet módosítására***

***Előadók:*** *Dr. Nemény András polgármester*

*Dr. Horváth Attila alpolgármester*

*Dr. Károlyi Ákos jegyző*

**Szombathely Megyei Jogú Város Önkormányzata Közgyűlésének**

**……./2022. (…….) önkormányzati rendelete**

**a településkép védelméről szóló 26/2017. (XII.20.) önkormányzati rendelet módosításáról**

***7./ Tájékoztató a lejárt határidejű közgyűlési határozatok végrehajtásáról***

***Előadó:*** *Dr. Károlyi Ákos jegyző*

**72/2022. (II.24.) Kgy. sz. határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 20/2022. (I.27.) Kgy. sz. határozat 2. pontja határidejének a 2022. áprilisi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint

***8./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**73/2022. ( II. 24.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal

***9./ Javaslat szavazatszámláló bizottsági tagok megválasztására***

***Előadó:*** *Dr. Károlyi Ákos jegyző, a Vas 01. OEVK Választási Iroda vezetője*

**74/2022. (II.24.) Kgy. számú határozat**

Szombathely Megyei Jogú Város Közgyűlése a választási eljárásról szóló 2013. évi XXXVI. törvény 24. § (1) bekezdésében foglaltak alapján Szombathely település szavazóköreibe a szavazatszámláló bizottságok tagjait a jelen előterjesztés mellékletében, valamint a 75/2022.(II.24.) Kgy. számú határozathoz kapcsolódó előterjesztés mellékletében foglaltak szerint választja meg.

**Felelős:** Dr. Károlyi Ákos jegyző, a Vas 01. OEVI vezetője

**Határidő:** azonnal